
				                   ZAPISNIK

23. sjednice Vijeća Mjesnog odbora „August Šenoa“ održane 30. ožujka 2023. (četvrtak) u 18.00 sati u prostorijama MO „August  Šenoa“, Pavla Hatza 8
Prisutni članovi Vijeća Mjesnog odbora: Sonja Braut-Kazić, Dubravka Golubić-Krpan, Robert Borenić, Đurđa Golubić, Pavao Babić
Vijeće Mjesnog odbora jednoglasno usvaja Zapisnik  22. sjednice Vijeća Mjesnog odbora. 
Predsjednica Vijeća predlaže sljedeći 

                                                D N E V N I   R E D

1. Nabava promotivnih materijala potrebnih za gradsku četvrt Donji grad i mjesni odbor
1. Prijedlog odluke o izradi izmjena i dopuna Generalnog urbanističkog plana grada Zagreba, davanje mišljenja
1. Prijedlog uređenja područja ispred Glavnog kolodvora
1. Pitanja i prijedlozi

Ad.1. Nabava promotivnih materijala potrebnih za gradsku četvrt Donji grad i mjesni odbor
Članovi Vijeća mjesnog odbora upoznati su sa postupkom nabave promotivnih materijala i
suglasni su s prijedlogom i razradom načina na koji će biti provedena nabava promotivnih materijala neophodnih za Gradsku četvrt Donji grad i mjesne odbore.
                                                
Ad.2. Prijedlog odluke o izradi izmjena i dopuna Generalnog urbanističkog plana grada Zagreba (davanje mišljenja)
Članovi Vijeća  Mjesnog odbora su nakon upoznavanja s navedenim prijedlogom istaknuli  da su  svjesni važnosti donošenja izmjena i dopuna Generalnog urbanističkog plana grada Zagreba. 
Nakon rasprave Vijeće Mjesnog odbora donosi


Z A K L J U Č A K
o prijedlogu Odluke o izradi izmjena i dopuna Generalnog urbanističkog plana 
Grada Zagreba



1. Vijeće Mjesnog odbora „August Šenoa“ daje pozitivno mišljenje o prijedlogu Odluke o izradi izmjena i dopuna Generalnog urbanističkog plana Grada Zagreba

2. Ovaj se zaključak dostavlja Vijeću Gradske četvrti Donji grad.



Ad.3.  Prijedlog uređenja područja ispred Glavnog kolodvora

Članovi Vijeća  su izrazili naklonost prema ideji da se, što je više i bolje moguće, prostor ispred Glavnog kolodvora preuredi tako da se smanje zastoji u prometu zbog pješačkog prijelaza bez signalizacije. U postojećem stručnom elaboratu koji sadrži nekoliko mogućih prijedloga i odgovarajućih provjera (iste  su vrijedile prije nekoliko godina pa bi u tom dijelu bilo dobro napraviti nova mjerenja), najefektnije ali i financijski najisplativije rješenje pokazalo se ono koje, što se automobila tiče, zaobilazi plohu od kolodvora do početka parka na Trgu kralja Tomislava uređenjem kružnih tokova na zapadnoj i istočnoj strani. Tako bi se dobila velika pješačka površina omeđena samo tramvajskim prugama i stvorio prostor idealan za ozelenjavanje, lociranje povremenih događanja (npr. klizalište u doba Adventa napokon bi se moglo maknuti sa travnjaka u parku i postaviti na čvrstu plohu) i efektno mjesto ulaska u Zagreb s juga s prelijepim pogledom na grad i Medvednicu.  
Članovi Vijeća  smatraju da se ovaj prijedlog još treba provjeriti te se nadaju  da će realizacija biti moguća u relativno kratkom roku.   
Nakon rasprave Vijeće donosi
                                                                 Z A K L J U Č A K
                            o potrebi preuređenja prostora ispred Glavnog kolodvora   
     
l. Potrebno je preurediti prostor ispred Glavnog kolodvora zbog zastoja u prometu do kojeg dolazi jer ne postoji signalizacija na pješačkom prelazu.
2. Prostor je potrebno preurediti tako da automobili zaobilaze plohu od kolodvora do Trga kralja Tomislava uređenjem kužnih tokova na zapadnoj i istočnoj strani
3. Dobivenu pješačku zoni ozeleniti i koristiti za povremena događanja (npr. klizalište)
4. Postojeći  stručni elaborat doraditi i iskoristiti za izradu novog
5. Ovaj Zaključak se dostavlja Vijeću Gradske četvrti Donji grad

Ad.3. Pitanja i prijedlozi
 Nakon rasprave članovi Vijeća Mjesnog odbora smatraju da je potrebno pronaći model i sredstva za redovno održavanje prostora Mjesnog odbora te donose 

ZAKLJUČAK
O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA


1. Vijeće Mjesnog odbora „August Šenoa“ iz Razdjela Proračuna Grada Zagreba 00502 na poziciji 271-3299 za 2023. ima 650 EUR.

   2.    Vijeće Mjesnog odbora „August Šenoa“ se odlučio ne koristiti navedena    
          sredstva.

   3.     Zaključak dostaviti Vijeću Gradske četvrti Donji grad i Gradskom uredu za mjesnu       
          samoupravu, civilnu zaštitu i sigurnost..




Sjednica je završena u 19 h.
Zapisnik je vodila Sonja Braut-Kazić




KLASA:  024-08/23-003/669
URBROJ: 251-13-11-1/ 002-23-2




                                                                      PREDSJEDNICA VIJEĆA
                                                                        MJESNOG ODBORA
                                                                          „AUGUST ŠENOA“

